Estadio Verónica Boquete de San Lázaro
Channel: El Correo Gallego
Date: 2018-11-08

O rótulo xa está encargado e en canto se aprobe a proposta no pleno deste mes de novembro o estadio de San Lázaro mudará de nome e pasará a chamarse Estadio Municipal Verónica Boquete de San Lázaro. O cambio de denominación, que partiu da concelleira de Deportes recibiu xa o visto bo da Comisión de Condecoracións.

A iniciativa foi apoiada totalmente por todos os grupos da corporación. De feito, quixeron representar esa unión en prol da igualdade cunha significativa escena. Foron catro concelleiras dos distintos partidos as que anunciaron e resaltaron a importancia de que o campo de fútbol de San Lázaro pase a levar o nome de Vero Boquete.

A xogadora compostelá, actualmente na Liga Chinesa, foi a primeira futbbolista española que xogou como internacional na Champions en 2014 e a primeira en gañar a máxima competición continental, entre outros moitos logros. Traballadora incansable a favor do fútbol feminino, a recibiu a noticia desta homenaxe que lle fai a súa cidade moi ilusionada.